**ROMÂNIA INIŢIATOR**

**JUDEŢUL MUREŞ PRIMAR**

**MUNICIPIUL TG-MUREŞ dr DORIN FLOREA**

**CĂMIN PENTRU PERSOANE VÂRSTNICE**

**Nr. din**

**EXPUNERE DE MOTIVE**

**privind aprobarea costului mediu lunar de întreţinere în anul 2015, pentru persoanele vârstnice care beneficiază de servicii de asistenţă socială în cadrul Căminului pentru Persoane Vârstnice - Tîrgu Mureş**

Căminul pentru persoane vârstnice Tîrgu - Mureş este un serviciu public cu personalitate juridică, înfiinţat prin H.C.L. municipal Tîrgu - Mureş nr.275/2005, subordonat Consiliului local municipal Tîrgu - Mureş, ce oferă servicii sociale specializate în îngrijirea persoanelor vârstnice şi care funcţionează în conformitate cu prevederile Legii nr.17/2000, republicată *privind asistenţa socială a persoanelor vârstnice, cu modificările şi completările ulterioare,* având o capacitate de 80 de locuri.

 Potrivit dispoziţiilor *Legii nr. 17/2000* republicată, *privind asistenţa socială a persoanelor vârstnice, cu modificările şi completările ulterioare,*

 art. 25, alin. 1) “Costul mediu lunar de întreţinere se stabileşte anual de către consiliile locale”,

alin.(2) “Costul mediu lunar de întreţinere se stabileşte în funcţie de gradul de dependenţă al persoanei vârstnice îngrijite şi are în vedere cheltuielile de întreţinere, pentru hrană şi gospodărie, obiecte de inventar, echipament şi cazarmament, materiale sanitare şi altele asemenea, în conformitate cu clasificaţia bugetară specifică bugetelor autorităţilor administraţiei publice locale”.

Cuantumul costului mediu lunar de întreţinere pentru anul 2015 s-a stabilit în funcţie de cheltuielile de întreţinere, gospodărie, hrană, obiecte de inventar, echipament şi cazarmament, aferente anului 2014, în conformitate cu clasificaţia bugetară specifică bugetelor autorităţilor administraţiei publice locale.

 Prin Referatul înregistrat cu nr. 4/2015, Căminul pentru Persoane Vârstnice Tîrgu Mureş propune aprobarea **costului mediu lunar de întreţinere/ beneficiar** al serviciilor Căminului pentru persoane vârstnice Tîrgu – Mureş, pentru anul 2015, în cuantum de **726 lei.**

Director

Cămin pentru persoane vârstnice Tîrgu Mureş

**Dr. Anca Mariela Florea**

Vizat

Director economic

**Imola Kiss**